San Sebastián on ehdottomasti kulinaristin unelmakohde, sillä kaupunki kuhisee laadukkaita ravintoloita. San Sebastiánista löytyy ennätysmäärä myös Michelin-tähdellä palkittuja ruokapaikkoja. Moni matkustaakin kaupunkiin nauttimaan paikallisista herkuista ja ranta-elämästä: San Sebastiánia reunustaa useampi upea hiekkaranta, joilla voi surffata. Myös viehättävä vanha kaupunki, Parte Vieja, on täynnä pintxos-tapasravintoloita, joissa voi pysähtyä herkuttelemaan suolaisilla suupaloilla. Hienoimmat näkymät kaupungin ylle avautuvat Urgull-vuorelta vanhankaupungin kupeesta tai La Concha -lahden toisesta päästä Monte Igeldo -kukkulalta.